HYDRO เพิ่มทุน 768.23 ล้านหุ้น ขาย RO ราคา 0.18 บ. ระดมเงินต่อยอดธุรกิจ
HYDRO เพิ่มทุน 768.23 ล้านหุ้น ขาย RO อัตรา 2 : 1 ราคา 0.18 บ./หุ้น เปิดซื้อ 8-15 ธ.ค.64 ระดมเงินลงทุนโครงการ-เป็นเงินทุนหมุนเวียน จ่อชงประชุมผู้ถือหุ้นไฟเขียว 15 พ.ย.64
HYDRO เพิ่มทุน 768.23 ล้านหุ้น ขาย RO อัตรา 2 : 1 ราคา 0.18 บ./หุ้น เปิดซื้อ 8-15 ธ.ค.64 ระดมเงินลงทุนโครงการ-เป็นเงินทุนหมุนเวียน
5 ต.ค. 2564

บริษัท ไฮโดรเท็ค จำกัด (มหาชน) หรือ HYDRO เปิดเผยว่า ที่ประชุมคณะกรรมการบริษัท ครั้งที่ 11/2564 มีมติเพิ่มทุนจดทะเบียนจากเดิม 1,536,455,358 บาท เป็น 2,304,683,037 บาท โดยการเพิ่มทุน 768,227,679 บาท แบ่งออกเป็นหุ้นสามัญจำนวน 768,227,679 หุ้น มูลค่าที่ตราไว้หุ้นละ 1 บาท จัดสรรให้ผู้ถือหุ้นเดิมตามสัดส่วนการถือหุ้น (Right Offering) ในอัตราส่วน 2 หุ้นเดิมต่อ 1 หุ้นใหม่ ราคาเสนอขายหุ้นละ 0.18 บาท
ทั้งนี้ กำหนดรายชื่อผู้ถือหุ้น (Record Date) ที่จะได้รับสิทธิในการจัดสรรหุ้นสามัญเพิ่มทุนให้แก่ผู้ถือหุ้นเดิมของบริษัทฯ ตามสัดส่วนจำนวนหุ้นที่ผู้ถือหุ้นแต่ละรายถืออยู่ (Right Offering) ในวันที่ 23 พฤศจิกายน 2564 และกำหนดระยะเวลาการจองซื้อและชำระเงินค่าหุ้นสามัญเพิ่มทุนเพื่อเสนอขายให้กับผู้ถือหุ้นเดิมตามสัดส่วนในระหว่างวันที่ 8-15 ธันวาคม 2564
พร้อมทั้งกำหนดวันประชุมวิสามัญผู้ถือหุ้นประจำปี 2564 ในวันที่ 15 พฤศจิกายน 2564 เวลา14.00 น. โดยการประชุมผ่านสื่ออิเล็กทรอนิกส์ (E-Meeting) โดยบริษัทจะนำเงินที่ได้จากการเพิ่มทุนไปใช้เป็นเงินทุนในโครงการประมาณ 120 ล้านบาท และใช้เป็นเงินทุนหมุนเวียนประมาณ 20 ล้านบาท